stanford-oval/wikipedia huggingface dataset:
Double or Nothing (2019)
הפקה > עלילות

האירוע כלל קרבות שנבעו מעלילות מתוסרטות במהלך התקופה שעד לקיום האירוע. העלילות הופקו דרך סדרת היוטיוב בערוץ של היאנג באקס, Being The Elite, ובסדרת היוטיוב בערוץ של קודי, The Road to Double or Nothing, בנוסף לעלילות שהתרחשו באירועים של ארגונים עצמאיים שונים.
קרב בין קבוצת SoCal Uncensored (כריסטופר דניאלס, פרנקי קאזריאן וסקורפיו סקיי) לבין נציגי הארגון Oriental Wrestling Entertainment, שימה ועוד שני שותפים לבחירתו נקבע לאירוע לאחר ש-SCU אתגרו את שימה לקרב שלושה נגד שלושה, כשהוא יוכל לבחור את שני השותפים לצידו בקרב. ב-3 במרץ, הארגון OWE ערך טורניר זוגות אשר קבע את הזוג שיצטרף לשורותיו של שימה. ב-6 במאי, נודע ש-T-הוק ואל לינדמן יהיו הזוג שיצטרף אליו לקרב נגד SCU.
באירוע All In, שנערך ב-1 בספטמבר 2018, קני אומגה ניצח את פנטגון ג'וניור. לאחר הקרב, אומגה הותקף על ידי כריס ג'ריקו, שהיה מחופש לפנטגון. חודשים לאחר מכן, ג'ריקו ואומגה חתמו על חוזה ב-AEW, ולאחר שאומגה הודיע על חתימתו, הוא נקטע על ידי ג'ריקו, שהתחיל לתקוף אותו, דבר שהוביל לתיגרה בין השניים, כשקודי, כריסטופר דניאלס וכוחות אבטחה נוספים הפרידו ביניהם. לאחר מכן, קרב חוזר בין ג'ריקו לאומגה אשר נערך באירוע רסל קינגדום 12, נקבע לאירוע בנבדה. אחרי זה, דווח שהמנצח בקרב זה יתחרה מול המנצח של קרב הקזינו באטל רויאל על אליפות העולם של AEW במועד שיקבע מראש.
בעצרת הראשונה של ארגון ה-AEW אשר התקיימה בג'קסונוויל, פלורידה, נודע שבריט בייקר חתמה על חוזה ב-AEW. חודש לאחר מכן במהלך העצרת של הארגון בלאס וגאס, ברנדי רודס הודיעה על החתמתן של ניילה רוז וקיילי ריי. לאחר מספר הערות מריי, היא נקטעה על ידי רוז והשתיים נקלעו לקרב מבטים ביניהן, אך במהרה הופרדו כדי שתיגרה ביניהן לא תתפרץ. יום לאחר מכן, קרב משולש בין בייקר, ריי ורוז הוכרז לאירוע.
בעצרת של ארגון ה-AEW בלאס וגאס, הלוצ'ה ברוס (פנטגון ג'וניור וריי פיניקס) הודיעו על חתימתם בארגון. לאחר ההודעה, השניים תקפו את היאנג באקס (מאט ג'קסון וניק ג'קסון). ב-23 בפברואר, באירוע The Art of War של הארגון AAW, היאנג באקס תקפו את הלוצ'ה ברוס. יומיים לאחר מכן, קרב בין הזוגות נקבע לאירוע. ב-16 במרץ, באירוע Rey de Reyes של הארגון המקסיקני, AAA, היאנג באקס ניצחו את הלוצ'ה ברוס וזכו באליפות הזוגות העולמית של AAA. מאוחר יותר, נודע שהקרב באירוע בנבדה יהיה על חגורות אליפות הזוגות העולמית של AAA.
ב-20 בפברואר 2019, במהלך סדרת היוטיוב, The Road to Double or Nothing, קודי הודיע שייערך קרב באטל רויאל מעבר לתקציב שני במופע המפקדים לאירוע, כשהמתאבקים הראשונים שהוכרזו לקרב היו סוני קיס, קיפ סביאן וברנדון קאטלר. ב-6 במאי, שם הקרב שונה לקזינו באטל רויאל. החוקים של הקרב היו שהוא יכלול 21 משתתפים. כל שלוש דקות תיכנס קבוצה בת חמישה מתאבקים, עד שהמתאבק ה-21 יכנס לבדו. לאחר מכן, נודע שהמנצח בקרב זה יתחרה מול המנצח בין קני אומגה לכריס ג'ריקו על אליפות העולם של AEW במועד שיקבע מראש. ב-8 במאי, דווח שקיפ סביאן יתחרה נגד סמי גווארה בקרב יחידים אשר יתקיים במופע המקדים לאירוע.
ב-20 באפריל 2019, לאחר שבועות של ציפייה, נודע שקודי יתחרה נגד אחיו, דאסטין רודס באירוע. דאסטין ידוע בעיקר בשל הגימיק שבו השתמש ב-WWE, גולדאסט. ארגון ה-WWE קיבל בקשתו של דאסטין להשתחרר מחוזהו בתחילת שנת 2019. במהלך השבועות שקדמו לאירוע, קודי הצהיר שהוא הולך לנצח את אחיו במטרה "להרוג" את עידן האטיטיוד (עידן שהתקיים ב-WWE לאורך סוף שנות ה-90).
הפקה > עלילות > קרב מבוטל

בעצרת הראשונה של ארגון ה-AEW אשר התקיימה בג'קסונוויל, פלורידה, אדם פייג' נקטע על ידי פאק, במה שהוביל לפיוד בין השניים. בעצרת השנייה של הארגון אשר התקיימה בלאס וגאס, קרב בין פאק לפייג' נקבע באופן רשמי לאירוע. לעומת זאת, בסוף חודש מאי, דווח שהקרב "התבטל" ולא יהיה חלק יותר מהאירוע עקב "הבדלים יצירתיים". כתוצאה מביטול הקרב, השניים התאבקו ביניהם ב-Wrestle Gate כשבוע לפני האירוע Double or Nothing. בהופעה מפתיעה, פייג' נענה בחיוב לאתגר שהציב בפניו פאק, ובו פייג' גבר על פאק. לאחר הקרב, פאק תקף את ברכו של פייג' ואמר שהמטרה שלו לאורך כל הדרך הייתה לפצוע את פייג', וכשהוא השיג זאת, לא הייתה לו סיבה טובה מספיק כדי להופיע באירוע Double or Nothing. כל זה נעשה כחלק מהעלילה לבטל את הקרב באירוע. בהמשך השבוע בתוכנית הרשת, Being The Elite, פייג' "מכר" את פציעתו בברך ואמר שהוא לא יתאבק באירוע Double or Nothing.
אירוע

| --- | --- |

תפקיד:: שם:
צוות השידור: אלכס מארווז
צוות השידור: אקסקליבר
צוות השידור: ג'ים רוס
צוות השידור: אלי (קרב נשים מרובע)
כרוז: ג'סטין רוברטס
שופטים: אובריי אדוארדס
שופטים: ברייס רמסבורג
שופטים: ארל הבנר
שופטים: פול טרנר
שופטים: ריק קנוקס
מראיינת: אלישיה אטוט
אירוע > מופע מקדים

שני קרבות התקיימו במהלך המופע המקדים אשר נודע בשם "The Buy In".
הקרב הראשון של המופע המקדים היה קרב הקזינו באטל רויאל, שבו המנצח יזכה בהזדמנות להתחרות נגד המנצח בין כריס ג'ריקו לקני אומגה בקרב אשר יקבע את אלוף העולם הראשון של AEW ויתקיים באירוע All Out. אדם פייג' ניצח בקרב הקזינו באטל רויאל לאחר שהדיח אחרון את MJF.
בקרב השני, קיפ סביאן התחרה סמי גווארה. בסיום, סביאן ביצע על גווארה את מהלך ה-Deathy Hallows כדי לנצח בקרב.
אירוע > קרבות מקדימים

האירוע עצמו נפתח בקרב שלושה נגד שלושה בין SoCal Uncensored (כריסטופר דניאלס, פרנקי קאזריאן וסקורפיו סקיי) לסטרונג הרטס (שימה, T-הוק ואל לינדמן). בסיום, דניאלס וקאזריאן ביצעו על אל לינדמן את מהלך הבסט מלצר אוור ולאחר מכן הצמידו אותו לניצחון.
אז, בריט בייקר, ניילה רוזה וקיילי רה התחרו ביניהן בקרב משולש. לפני הקרב, ברנדי רודס הודיעה שהקרב יהפוך לקרב מרובע כאשר היא הוסיפה לקרב את המתאבקת אווסום קונג. בסיום, בייקר ביצעה על רה את מהלך הבריינבאסטר ולאחר מכן הצמידה אותה לניצחון.
בקרב שבא לאחר מכן, בסט פרנדס (צ'אק טיילור וטרנט בארטה) התחרו נגד אנחליקו וג'ק אוואנס. טיילור ובארטה ביצעו על אוואנס את מהלך הסטרונג זירו כדי לנצח בקרב.
מאוחר יותר, היקארו שידה, ריהו וריו מיזונאמי התחרו נגד איה קונג, יוקה סאקאזאקי ואמי סאקורה בקרב שלוש נגד שלוש. שידה ביצעה על סאקורה את מהלך ה-Running Knee Strike כדי להעניק לקבוצתה את הניצחון בקרב.
בקרב החמישי, קודי התחרה נגד דאסטין רודס. ברנדי רודס תקפה את דאסטין מחוץ לזירה, אך לאחר מכן המתאבק דיימונד דאלאס פייג' הרחיק אותה מהקרב כדי שלא תפריע. דאסטין ביצע על קודי את מהלך ה-Final Cut, אך ניסיון ההצמדה שבא לאחר מכן לא היה מוצלח. מנגד, קודי ביצע על דאסטין את מהלכי הדיסאסטר קיק והקרוס רודס, אך גם הוא לא הצליח להשיג את הניצחון. קודי הצליח לנצח בקרב לאחר שביצע על דאסטין את מהלך הקרוס רודס פעם נוספת. לאחר הקרב, קודי הודיע שהוא יצטוות לשורות דאסטין לקרב הזוגות שלהם נגד היאנג באקס (מאט ג'קסון וניק ג'קסון) באירוע Fight for the Fallen. בנוסף לכך, השניים התחבקו לקול תשואות הקהל.
בקרב הלפני האחרון, היאנג באקס (מאט ג'קסון וניק ג'קסון) הגנו על אליפות הזוגות העולמית של AAA נגד הלוצ'ה בראדרס (פנטגון ג'וניור וריי פיניקס). בסיום, מאט וניק ג'קסון ביצעו על פיניקס את מהלך המלצר דרייבר כדי לנצח בקרב ולהגן על חגורות האליפות בהצלחה.
אירוע > הקרב המרכזי

הקרב המרכזי של הערב הפגיש את כריס ג'ריקו וקני אומגה לקרב שבו המנצח יתחרה נגד אדם פייג' בקרב אשר יקבע את אלוף העולם הראשון של AEW ויתקיים באירוע All Out. אומגה קפץ על ג'ריקו מהחבל העליון, אך האחרון חמק מכך והפך זאת למהלך הקודברייקר. אומגה ניסה לבצע על ג'ריקו את מהלך ה-One-Winged Angel, אך שוב ג'ריקו הצליח לחמוק מכך ולבצע על אומגה את מהלכי ה-DDT והקודברייקר בפעם השנייה. ג'ריקו ביצע על אומגה את מהלך ה-Judas Effect כדי לנצח בקרב. לאחר הקרב, ג'ון מוקסלי (המוכר יותר תחת שם הבמה דין אמברוז מתקופתו בארגון ה-WWE) הגיח לפתע ותקף את ג'ריקו ואומגה. אומגה השיב מלחמה כאשר השניים התקוטטו ביניהם באזור רמפת הכניסה לאולם, שם מוקסלי ביצע על אומגה את מהלך ה-Standing Fireman's Carry Takeover, וכך האירוע הסתיים.
ביקורות > כרטיסים ושיעור קנייה

לפי העיתונאי של Wrestling Observer Newsletter, דייב מלצר, היו 11,000 כרטיסים לאירוע Double or Nothing. מהכרטיסים האלו, "כמעט כל" הכרטיסים נמכרו במכירה מוקדמת ב-11 בפברואר 2019, בתוך חצי שעה לכל היותר לאנשים אשר ניפקו להם את כתובות המייל שלהם במועד מוקדם יותר. כל חבילות טיול וחבילות VIP נמכרו. מכירת הכרטיסים נפתחה לציבור הרחב ב-13 בפברואר 2019 ונמכרה בתוך 4 דקות בלבד.
ב-3 ביוני 2019 במסגרת המגזין Wrestling Observer Newsletter, דייב מלצר כתב שהאירוע Double or Nothing "גרף שיעור קנייה של כ-98,000 קניות. שני שלישים משיעור זה הגיע מארצות הברית, בעוד היתר הגיע מהממלכה המאוחדת, אוסטרליה, גרמניה וקנדה".
ביקורות > קבלת הפנים הקריטית

ג'ון פאוול מהאתר Canadian Online Explorer's Slam! Wrestling כתב ש"האירוע ללא ספק הוכיח שהארגון AEW הוא התחרות והתחליף ל-WWE, והשינוי בתעשייה שכלל מעריצי ההיאבקות חיכו לו זמן רב". עוד הוסיף ואמר שקני אומגה, קודי רודס, אדם פייג', ניק ומאט ג'קסון הם "הפנים של מהפכת ההיאבקות שמעריצי ההיאבקות חיכו להם מאז ה-26 במרץ 2001 כשהתוכנית Monday Nitro ירדה מהאוויר לאחר קנייתה של WCW על ידי WWE".
בריאן קמפבל, ג'ק קרוסבי ואדם סילברסטיין מה-CBS Sports, הצהירו על כך ש"האירוע כלל רשימת קרבות איכותית והיסטורית למדי אשר התחרתה ראש בראש עם ענקית ההיאבקות, ה-WWE", בנוסף לכך שהם בנו "ציפייה להשקת התוכנית השבועית שלהם בסתיו בערוץ TNT". הם הדגישו את ה"רגעים הויראלים הראשונים של AEW" בדמותם של ההופעה הבלתי מוכרזת של ג'ון מוקסלי, "הדם והדמעות בין האחים רודס" וההישגים האוויריים המרשימים של קני אומגה, היאנג באקס והלוצ'ה בראדרס".
טים פיורואנטי מ-ESPN הצהיר: "האירוע Double or Nothing לא היה המאמץ המושלם הראשון של AEW, אך האירוע השאיר רושם כתוצאה מעלילה, רגש והפתעה". העלילה והרגש הגיעו "ממלחמת הדמים שהתנהלה בין האחים קודי ודאסטין רודס". ניצחונו של כריס ג'ריקו והופעותיהם של ג'ון מוקסלי ואווסום קונג היו ההפתעות. בנוסף לכך, פיורואנטי הרגיש ש"רשימת הקרבות במלואה הזכירה לנו כמה היאבקות זוגות היא ברמה הגבוהה ביותר שיכולה להיות" ו"האירוע כלל קרבות היאבקות נשים שמרמזים על עתיד נפלא".
שון רדיקן מהאתר Pro Wrestling Torch תיאר את האירוע כ"אירוע ראשון מושלם מבחינת AEW". הקרב בין אומגה לג'ריקו היה "מפתיע עם סיומת טובה", הקרב בין קודי לדאסטין היה "מרחץ דמים קלאסי", בעוד שהקרב בין היאנג באקס ללוצ'ה בראדרס היה "קרב זוגות אמנותי קלאסי". לעומת זאת, רדיקן ציין את הפגמים בהפקה ובצוות השידור והעדיף להסיר את המופע המקדים ואת חלק מהקרבות הראשונים. הוא הוסיף ואמר ש"אם האירוע היה מתקצר לשעתיים, הוא היה מושלם אף יותר".
ג'ייסון פאוול מהאתר Pro Wrestling Dot Net כתב ש"AEW קיימו בגדול באירוע השלם וצפה הראשון שלהם". שלושת הקרבות הגדולים שסיימו את האירוע "עשו את האירוע", משום שהם "כללו עלילה אמיתית ואיכות הקרבות הייתה טובה מאוד". הקרב בין קודי לדאסטין היה "אינטנסיבי, דרמטי ובעל עלילה מעולה בין שני אחים", הקרב בין היאנג באקס ללוצ'ה בראדרס היה "קרב עם המון רגעים משוגעים", בעוד שאומגה וג'ריקו "בהחלט השאירו את כל מה שהיה להם בזירה", למרות שהקרב היה "מרושל פה ושם".
מייק טדסקו מהאתר Wrestleview תיאר את האירוע כ"אירוע מדהים" ש"התחיל לאט", אך בסופו של דבר הזכיר לו "למה היאבקות מקצועית יכולה להיות מהנה ומרגשת, כשהיא נעשית בצורה הנכונה". הקרב בין היאנג באקס ללוצ'ה בראדרס היה "כיפי" ו"הכיל יותר מדי רגעים משוגעים, אבל היכולות האתלטיות היו ברמה אחרת לגמרי". לקרב המרכזי היה "דרמה גדולה ואקשן". "הצגתו המדהימה" של ג'ון מוקסלי "הביאה אותו ישירות למעלה הסולם של הארגון". לעומת זאת, טדסקו לא אהב את התגובות של AEW שהופנו כלפי WWE."
העיתונאי של Wrestling Observer Newsletter, דייב מלצר, כתב שהאירוע Double or Nothing "יזכר כאחד מאירועי השלם וצפה הטובים ביותר בהיסטוריה, גם בגלל איכות הקרבות, אך גם בגלל האווירה שנוצרה על ידי הצופים". בנוסף, "מנקודת מבט יצירתית וחיבור עם הקהל, AEW הביסו את WWE". האירוע העיד על "הערך של הרשתות החברתיות" ו"אי שביעות הרצון בכל מה שנוגע ל-WWE". מלצר אמר שהקרב בין קודי לדאסטין "גנב את ההצגה", כשהעניק לו ציון של 5 כוכבים. בסקר שנערך באתר והכיל למעלה מ-1,700 משיבים, 97.5% אהבו את האירוע.
תוצאה לאורך זמן

שבוע לאחר האירוע, קרב בין כריס ג'ריקו לאדם פייג' על אליפות העולם של AEW הפך רשמי לאירוע All Out ב-31 באוגוסט 2019.
קרב בין קני אומגה לג'ון מוקסלי נקבע לאירוע All Out, אך עקב פציעה במרפקו של מוקסלי, הקרב בוטל. לאחר מכן, נודע שהקרב חודש ויתקיים באירוע Full Gear.
תוצאות

| מס' | תוצאות | התניות | זמן |
| --- | --- | --- | --- |
| P1 | אדם פייג' ניצח בקרב הקזינו באטל רויאל לאחר שהדיח אחרון את MJF | קרב קזינו באטל רויאל של 21 משתתפים המנצח בקרב פגש את המנצח בקרב המרכזי עבור קרב עתידי על אליפות העולם של AEW באירוע All Out, שנערך ב-31 באוגוסט | 16:00 |
| P2 | קיפ סביאן ניצח את סמי גווארה | קרב יחידים | 10:00 |
| 3 | SoCal Uncensored (כריסטופר דניאלס, פרנקי קאזריאן וסקורפיו סקיי) ניצחו את סטרונג הרטס (שימה, T-הוק ואל לינדמן) | קרב שלושה נגד שלושה | 13:40 |
| 4 | ד"ר בריט בייקר ניצחה את ניילה רוז, קיילי רה ואווסום קונג (עם ברנדי רודס) | קרב מרובע | 11:10 |
| 5 | בסט פרנדס (צ'אק טיילור וטרנט בארטה) ניצחו את אנחליקו וג'ק אוואנס | קרב זוגות | 12:35 |
| 6 | היקארו שידה, ריהו וריו מיזונאמי ניצחו את איה קונג, יוקה סאקאזאקי ואמי סאקורה | קרב שלוש נגד שלוש | 13:10 |
| 7 | קודי (עם ברנדי רודס) ניצח את דאסטין רודס | קרב יחידים | 22:30 |
| 8 | היאנג באקס (מאט ג'קסון וניק ג'קסון) (א) ניצחו את הלוצ'ה בראדרס (פנטגון ג'וניור וריי פיניקס) | קרב זוגות על אליפות הזוגות העולמית של AAA | 24:55 |
| 9 | כריס ג'ריקו ניצח את קני אומגה | קרב יחידים המנצח בקרב פגש את המנצח בקרב הקזינו באטל רויאל עבור קרב עתידי על אליפות העולם של AEW באירוע All Out, שנערך ב-31 באוגוסט | 27:00 |
(א) - מתייחס למתאבק/מתאבקים שהגיעו לקרב כאלוף/אלופים P - מציין שהקרב התקיים במופע המקדים לאירוע
תוצאות > סדר הכניסות וההדחות בקרב הקזינו באטל רויאל

חמישה מתאבקים פתחו את הקרב. כל שלוש דקות נכנסה קבוצה של חמישה מתאבקים. המתאבק ה-21 נכנס לבדו.
| קבוצת הגרלה | כניסה | הדחה מספר | הודח על ידי | זמן | מספר הדחות |
| --- | --- | --- | --- | --- | --- |
| תלתן | דאסטין תומאס | 10 | MJF‏ |  | 1 |
| תלתן | MJF‏ | 20 | אדם פייג' |  | 3 |
| תלתן | סאני דייז | 2 | גלאסייר |  | 1 |
| תלתן | ברנדון קאטלר | 12 | MJF‏ |  | 1 |
| תלתן | מייקל נאקאזווה | 1 | סאני דייז |  | 0 |
| יהלום | אייזיאה קאסידי | 5 | לוצ'סאורוס |  | 1 |
| יהלום | ג'ימי האבוק | 18 | לוצ'סאורוס |  | 2 |
| יהלום | ג'ואי ג'נלה | 13 | לוצ'סאורוס |  | 0 |
| יהלום | בריאן פילמן ג'וניור | 4 | אייזיאה קאסידי ומארק קוון |  | 0 |
| יהלום | שון ספירס | 8 | דאסטין תומאס |  | 0 |
| לב | בילי גאן | 11 | ברנדון קאטלר |  | 0 |
| לב | גלאסייר | 3 | MJF‏ |  | 1 |
| לב | ילד הג'ונגל | 17 | ג'ימי האבוק |  | 1 |
| לב | מארק קוון | 6 | לוצ'סאורוס |  | 1 |
| לב | אייס רומרו | 9 | ילד הג'ונגל |  | 1 |
| עלה | לוצ'סאורוס | 19 | אדם פייג' |  | 4 |
| עלה | מרקו סטאנט | 7 | אייס רומרו |  | 0 |
| עלה | סוני קיס | 14 | טומי דרימר |  | 0 |
| עלה | טומי דרימר | 16 | ג'ימי האבוק |  | 2 |
| עלה | אורנג' קאסידי | 15 | טומי דרימר |  | 0 |
| ג'וקר | אדם פייג' | — | זוכה |  | 2 |
הערות שוליים

1 2 3  מסיבת העיתונאים של AEW: כל הפרטים פורסמו
↑  כל הדברים שתצטרכו לדעת על האירוע של הארגון העצמאי בשיקגו
↑  מספר שמות מסחריים הוגשו בפלורידה; רמזים גדולים לבאות
↑  ארגון ה-AEW מוכרז באופן רשמי, קודי רודס הודיע על תפקידו בארגון
↑  קודי והיאנג באקס הכריזו על ארגון ה-AEW ושחררו פרטים נוספים
↑  שאהיד וטוני חאן הגיבו על הקמת הארגון All Elite Wrestling
↑  כל הכרטיסים לאירוע Double or Nothing של AEW נמכרו בתוך 4 דקות
↑  האירוע Double or Nothing ישודר בחבילת הערוצים של ITV בממלכה המאוחדת
↑  הכרטיסים לאירוע במכירה המוקדמת אזלו
↑  הכרטיסים לאירוע הבכורה של AEW נמכרו כולם בתוך 4 דקות
↑  AEW: האירוע הוכיח שהוא מהווה תחרות למתחרה העיקרית
↑  הביקורת של בריאן קמפבל באתר CBS Sports
↑  הביקורת של טים פיורואנטי באתר ESPN
↑  הביקורת של שון רדיקן באתר Pro Wrestling Torch
↑  הביקורת של ג'ייסון פאוול באתר Pro Wrestling Dot Net
↑  הביקורת של מייק טדסקו באתר Wrestleview
↑  הסבר על קרב הקזינו באטל רויאל
אליהו הכהן

ערך זה עוסק בחוקר זמר עברי. אם התכוונתם לרב מחכמי איזמיר, ראו .
| --- | --- |

 לידה:  22 במרץ 1935 נווה צדק, תל אביב, פלשתינה (א"י) 
 פטירה:  8 בנובמבר 2023 (בגיל 88) רמת גן, ישראל 
 מדינה:  ישראל 
 השכלה:  בית הספר התיכון החקלאי פרדס חנה 
 תקופת הפעילות:  1953–2023 (כ־70 שנה)
 עיסוק:  מחשוב, חקר הזמר העברי
 מעסיק:  י.א. מיטווך ובניו
 פרסים והוקרה:  יקיר רמת גן (2008)  פרס הרצל (2007)  פרס ישראל (2013) 
 
ראש הממשלה דוד בן-גוריון מבקר בבסיס הגדנ"ע באר אורה, בלוויית מפקד הבסיס, סגן אליהו הכהן, 1957
אליהו הכהן (במרכז) בחברת דני קרוון ודן אלמגור, 2011
אליהו הכהן (22 במרץ 1935 – 8 בנובמבר 2023) היה חוקר זמר עברי, מרצה בנושא ומגיש תוכניות ברדיו ובטלוויזיה בתחום. חתן פרס ישראל על מפעל חיים - תרומה מיוחדת לחברה ולמדינה לשנת ה'תשע"ג (2013).
פרסים ואותות הוקרה

2004 - פרס ימי הזמר בחולון, "על מפעל חייו בחקר ושימור הזמר העברי ועל תרומתו העצומה להבנת יוצריו"
2005 - פרס אנגל לחקר המוזיקה העברית מטעם עיריית תל אביב, על "מפעל חיים בחקר הזמר העברי"
2007 - "פרס הרצל", המוענק על ידי עיריית הרצליה, "על תרומתו הבולטת בתחום הציונות".
2008 - יקיר העיר רמת גן, "בזכות תרומתו רבת הערך לחקר הזמר העברי, ופעולתו הענפה לטיפוח, שימור והנחלת מורשת ותרבות ישראל".
2009 - אות הוקרה מטעם הפורום לשימור הזיכרון האודיו-ויזואלי, על "תרומתו הייחודית לשימור הזמר העברי"
2010 - אות הוקרה מטעם אוניברסיטת בר-אילן, על "מפעל חיים ללא אח ורע בחקר מורשת הזמר העברי, שימורו והנחלתו לעם לדורות".
2013 - פרס ישראל על מפעל חיים, תרומה מיוחדת לחברה ולמדינה לשנת תשע'ג, "על תרומתו לתרבות העברית, בחקר השיר והפזמון"
2015 - תואר "מורה לשם כבוד" ממכללת לוינסקי. על "תרומה מיוחדת להנחלת מורשת הזמר העברי בהקשר ההיסטורי והתרבותי שלה... ועל ההשפעה החינוכית והתרבותית... על דורות של סטודנטים במכללה"
2021 - תעודת הוקרה ממכללת לוינסקי לחינוך על עריכת והנחיית הסדרה "חלוצי הזמר העברי" במכללה
מפרסומיו

100 שירים שרנו לך ארץ ישראל, חוברת שירים, עורכי החוברת - דן אלמגור, אליהו הכהן, עריכה גרפית - אלדד זקוביץ, מעריב, תל אביב, תשל"ה-1975
זמר לך מכורתי, שירי ארץ ישראל, ערך אליהו הכהן, ידיעות אחרונות, תל אביב, תשמ"ב-1982
בכל זאת יש בה משהו, עם תווים, שירי הזמר של תל אביב בצליל, באומר ובתמונה, עם חג השבעים וחמש לייסודה, סיפר, עיטר וערך אליהו הכהן, דביר, ירושלים, תשמ"ה-1985
מאתיים שנות המקראה העברית, 1789–1988, תערוכה וקטלוג, מאוספו ובעריכתו של אליהו הכהן, תל אביב, המכללה לחינוך ע"ש לוינסקי-מרכז לוין קיפניס לספרות ילדים, תשמ"ח-1988
לילה, לילה, משירי המלחין מרדכי זעירא, עורך - גיל אלדמע, מבוא ופרטי מידע - אליהו הכהן, 1998
לוין קיפניס - ביבליוגרפיה, בעריכת אליהו הכהן, תל אביב, מרכז לוין קיפניס לספרות ילדים - מכללת לוינסקי לחינוך, תשנ"ט-1999
שיר מזמור לתל אביב, עם תווים, לקט פזמונים ושירים ששרו בתל אביב לתקופותיה, ליקט הסביר וההדיר אליהו הכהן, בנק לאומי תל אביב
עשר השנים הראשונות - משירי ירושלים בראשית תקופת המנדט תרע"ח-תרפ"ח, ירושלים בתקופת המנדט, תשס"ג-2003
מדריכי ארץ ישראל הראשונים, בשיתוף עם אלי שילר, הוצאת אריאל, 2016
'אהבת ציון', מכמנים בידיעת הארץ, הוצאת אריאל, 2017
ירושלים בזמר העברי בתקופת היישוב, הוצאת אריאל, 2018
מסעו של ואן דה ולדה לארץ ישראל (1852), הוצאת אריאל, 2018.
"על הררי ציון, בחיפוש אחר המנון לאומי", בספר: יפה ברלוביץ ויוסף לנג (עורכים), לשוחח תרבות עם העלייה הראשונה, הוצאת הקיבוץ המאוחד, 2010, עמ' 223–247. גרסה מקוונת של הספר (לבעלי הרשאה), באתר "כותר"
"התקליט העברי - סיבובים ראשונים", פרקים בדיסקוגרפיה של הזמר העברי, בספר: יאיר סתוי ויוסי מר חיים (עורכים), הכל זהב, הוצאת מעריב, 1993
דוד אסף‏, פרסומי אליהו הכהן בבלוג עונג שבת: ביבליוגרפיה מקוונת, בבלוג "עונג שבת", 17 בנובמבר 2023
ראו גם

זמר עברי
לקריאה נוספת

סימונה ברונפמן, "היילכו עיבוד נתונים וזמר עברי יחדיו?", Information Week,‏ 3 בספטמבר 2007
ביאורים

↑  לציון מותו, פרסם מכון גנזים באותו שבוע מכתב שכתב למשורר משה בן-שאול, בו פיענח עבורו תעלומה שקשורה בשיר ערש שאמו של בן-שאול נהגה לשיר לו בילדותו. לעיון בכתב היד מהבלוג של "גנזים" ראו כאן.
הערות שוליים

↑  באר אורה של אליהו הכהן, בערוץ יוטיוב של אורי מנוס, 9 בספטמבר 2021
↑  מאיה כהן, חוקר הזמר העברי וחתן פרס ישראל הלך לעולמו, באתר ישראל היום, 8 בנובמבר 2023
↑  דוד אסף‏, פרסומי אליהו הכהן בבלוג עונג שבת: ביבליוגרפיה מקוונת, בבלוג "עונג שבת", 17 בנובמבר 2023
↑  כינוס איל"א ותערוכת מיחשוב ייערכו בשבוע הבא, מעריב, 19 באוקטובר 1988
↑  נטע שדמי, מי היה חושם?, מעריב, 21 ביוני 1988
↑   אירוע הוקרה לכבוד אליהו הכהן, בביצוע מערך הספריות והמידע אוניברסיטת בר-אילן, סרטון  באתר יוטיוב (אורך: 1:13:58)
↑  ברכות לנישואיו, מעריב, 9 ביולי 1962
↑  מאיה כהן, חוקר הזמר העברי וחתן פרס ישראל הלך לעולמו, באתר ישראל היום, 8 בנובמבר 2023
↑  הזוכים בפרס אנגל עד כה באתר עיריית תל אביב-יפו
↑  מרב יודילוביץ', פרס הרצל לאליהו הכהן, באתר ynet, 3 במאי 2007;
על פרס הרצל לאליהו הכהן, באתר עיריית הרצליה;
 דברים לפרס הרצל - נאומו של אליהו הכהן בעת קבלת הפרס
↑  מיכל שפירא, תושב רמת אפעל הוא יקיר ר"ג, באתר nrg‏, 15 ביוני 2008
↑  דוד אסף, אליהו הכהן ודן אלמגור, מהו שיר ישראלי? שלושים למותו של אליהו הכהן, בבלוג "עונג שבת", 8 בדצמבר 2023
↑  תואר 'מורה לשם כבוד' הוענק לחתן פרס ישראל אליהו הכהן, 14 ביולי 2015, באתר מכללת לוינסקי
↑  נדב שרגאי, "חושו, התעוררו ובנו ארצכם", באתר ישראל היום, 30 בנובמבר 2018
| --- | --- |
בקרת זהויות :  NLI: 987007305226505171  GND: 1113021721  ISNI: 0000 0003 8228 8177  LCCN: nr94021909  VIAF: 264241158   WorldCat (עם VIAF): 264241158
אסף חפץ

אסף חפץ (וילין) (נולד בדצמבר 1944) הוא איש ביטחון ישראלי, כיהן כמפכ"ל ה-12 של משטרת ישראל, בשנים 1994–1997.
ביוגרפיה

חפץ נולד בכפר מנחם. התגייס לצה"ל בשנת 1962, התנדב לצנחנים, ושובץ בגדוד 890. בצנחנים עבר מסלול הכשרה כלוחם וכן קורס מ"כים חי"ר. חפץ יצא לקורס קציני חי"ר, אותו סיים בציונים גבוהים ושב לצנחנים כמפקד מחלקה. הוא השתתף במלחמת ששת הימים. במהלך מלחמת ההתשה פיקד חפץ על מבצע שפט 47. עם פרוץ מלחמת יום הכיפורים, היה מפקד בסיס האימונים החטיבתי של הצנחנים ובמהלך הלחימה עמד בראש כוח מאולתר שפעל בחזית המצרית. לאחר המלחמה, החליף חפץ את דורון רובין, והיה למפקד גדוד 202 של הצנחנים. בשנת 1975, במהלך פשיטה על יעדי מחבלים בכפר שובא, שעליה פיקד חפץ, נורתה על הכוח אש מרגמות. הכוח נסוג והותיר מאחור מקלע מא"ג. לאור זאת החליט אלוף פיקוד הצפון, רפאל איתן, להדיח את חפץ מתפקידו.
בתפקידו הבא שירת כראש ענף לוחמה בטרור במפקדת קצין חי"ר וצנחנים ראשי. בעקבות ניסיונו גויס למשמר הגבול, בדרגת סגן ניצב ומונה למפקד הימ"מ, במטרה להקים ולבנות את היחידה במתכונת חדשה.
כמפקד הימ"מ לחם חפץ בחוליית מחבלים בפיגוע כביש החוף ב-11 במרץ 1978, הוא הגיע למקום האירוע לפני הכוחות מיחידתו, ניהל קרב פנים מול פנים במהלכו הרג שני מחבלים ושבה אחד. חפץ נפצע במהלך הקרב ואיבד את השמיעה באוזן אחת. בזכות גילוי אומץ לב בעת הקרב, הוענק לו עיטור האומץ מטעם משטרת ישראל. לאחר שירותו כמפקד הימ"מ, מילא חפץ שורה של תפקידי פיקוד ומטה במשטרה. ב-1981 מונה למפקד היחידה המרכזית במחוז תל אביב. בעת שירותו כמפקד היחידה, הושעה מתפקידו ובהמשך הורשע על ידי בית הדין המשמעתי של המשטרה באי מילוי הוראה, הדלפת מידע מסווג וגילוי דברים הנוגעים לפעולת המשטרה לעיתונאים (בהם לאמנון אברמוביץ') בפרשה שבה בוצעו האזנות סתר לו ולקציני משטרה נוספים, וזכתה לכינוי "פרשת חפץ". על חפץ נגזר קנס כספי.
בתפקידו הבא שירת חפץ כמפקד בית הספר לטירונים של משמר הגבול, וב-1985 מונה למפקד מרחב השפלה. ב-1987 מונה לעוזר ראש אג"ם במשטרה וקודם לדרגת תת-ניצב, הוא לקח חלק בפיקוד על אירוע אוטובוס האמהות. לאחר מכן שימש כראש אגף מבצעים במטה הארצי, מפקד מחוז מרכז, סגן המפכ"ל ובשנת 1994 מונה למפכ"ל ה-12 של משטרת ישראל, תפקיד שממנו פרש בשנת 1997. בין האירועים המרכזיים בעת כהונתו כמפכ"ל הייתה פרשת עוזי משולם, שהחלה באביב 1994, בשעה שמשולם וחסידיו התבצרו בביתו ביהוד כ-40 ימים, עד להכנעתם על ידי המשטרה. פרשת בר-און חברון אשר במהלכה הועלו חשדות כנגד בכירים בישראל, ובהם ראש ממשלת ישראל, בנימין נתניהו, ומפלגת ש"ס, כי היו מעורבים בקנוניה למינוי יועץ משפטי לממשלה.
ביוגרפיה > לאחר פרישתו

לאחר פרישתו מהמשטרה מונה לנשיא חברת "מובילטל-שיתורית" שהפעילה מערכת לאיתור כלי רכב גנובים.
חפץ כיהן כנשיא האגודה הישראלית למצנחי רחיפה וכנשיא האיגוד לספורט הניווט בישראל. ב-20 בינואר 2006 נבחר ליו"ר איגוד הטניס בישראל.
לאחר פרישתו מהמשטרה היה חבר מפלגת העבודה הישראלית ותמך באהוד ברק. בשנת 2004 היה בין החותמים על מכתב תמיכה של בכירי מערכת הביטחון בתוכנית ההתנתקות, הקובע שהתוכנית חיונית לביטחון ישראל.
בנובמבר 2008, לקראת הבחירות לכנסת ה-18, הודיע על פרישה מתפקידו כיו"ר איגוד הטניס והצטרפותו למפלגת הליכוד, לאחר שבנימין נתניהו הבטיח לו שישמש כשר לביטחון פנים. חפץ לא נבחר במקום ראלי ברשימה ולא נכנס לכנסת ה-18.
ב-2011 מונה כפרזנטור ויועץ מקצועי של חברת מולטילוק.
ב-2013 עבר אירוע מוחי ומאז עובר שיקום.
חפץ בעל תואר ראשון במדעי החברה מאוניברסיטת בר-אילן.
הערות שוליים

↑  סגל המכללה, מכללת קורפוס
↑  רשימת מפקדי גדוד 202 של הצנחנים, באתר "חטיבת הצנחנים"
↑  אביחי בקר, "מתנות בשטח", הארץ, ‏ 08.06.2000.
↑  רון קופמן וזיו קורן, גיל: 48, מקצוע: לוחם, באתר ישראל היום, 8 בספטמבר 2010.
↑  יוזמה בעת מצוקה, מעריב, 30 באוקטובר 1984
↑  אסף חפץ באתר משטרת ישראל.
↑  ברוך נאה, בראש מורם קיבל חפץ את ההרשעה" "אשם", מעריב, 30 באוקטובר 1984.
↑  בוקי נאה, "נפוחים ופוחלצים" כינה אסף חפץ את הקצינים בירושלים, מעריב, 20 באוגוסט 1984
↑  ראובן שפירא ונתן רועי, לקסיקון שוטרים וגנבים, "פרשת חפץ", הוצאת ידיעות אחרונות, 1997
↑  נתן רועי ויואב יצחק, ‏המפכ"ל: ננסה לסיים חקירת פרשת היועמ"ש תוך ימים, באתר גלובס, 27 בינואר 1997
↑  הדס מגן, ‏חפץ: ההאשמות נגד צוות החקירה - תמוהות ומוטב שלא ייאמרו, באתר גלובס, 20 באפריל 1997
↑  אלעזר לוין, ‏חפץ לחברות הביטוח: "מובילטל-שיתורית מנהלת מו"מ לצירוף שותף אסטרטגי", באתר גלובס, 8 ביוני 1999
↑  שי שלו, ‏אסף חפץ במגעים עם חברת נקסוס, המפתחת מכשיר לאיתור רכב גנוב, באתר גלובס, 18 בפברואר 1998
↑  טל וולק, ‏"אנחנו מנסים להעביר את ניהול הטניס מהאיגוד לחברה קבלנית מחו"ל", באתר גלובס, 5 באפריל 2007
↑  מתי טוכפלד, אסף חפץ: תומך בברק לראשות העבודה, באתר News1 מחלקה ראשונה, 1 באפריל 2007
↑  אטילה שומפלבי, בתגובה למכתב הרבנים: "מכתב אלופים" בעד התנתקות, באתר ynet, 29 באפריל 2004
↑  אמיר אורן, מועמד הליכוד לתפקיד השר לביטחון פנים: המפכ"ל לשעבר אסף חפץ, באתר הארץ, 24 באוגוסט 2008
↑  אסף חפץ, המפכ"ל לשעבר, ישמש כפרזנטור של מולטילוק, באתר גלובס, 1 ביוני 2011
| --- | --- |
בקרת זהויות :  NLI: 987007526540805171  VIAF: 315535505   WorldCat (עם VIAF): 315535505